CELEX: C2007/223/26
Language: ro
Date: 2007-09-22 00:00:00
Title: Cauza T-287/07: Acțiune introdusă la 25 iulie 2007 — cApStAn/Comisia Comunităților Europene

22.9.2007   
            
            
               RO
            
            
               Jurnalul Oficial al Uniunii Europene
            
            
               C 223/16
            
         Acțiune introdusă la 25 iulie 2007 — cApStAn/Comisia Comunităților Europene
   (Cauza T-287/07)
   (2007/C 223/26)
   Limba de procedură: franceza
   Părțile
   
      Reclamantă: cApStAn SPRL (Bruxelles, Belgia) (reprezentant: J. Bublot, avocat)
   
      Pârâtă: Comisia Comunităților Europene
   Concluziile reclamantei
   
               —
            
            
               anularea deciziei de respingere adoptate de către Comisie.
            
         Motivele și principalele argumente
   Prin prezenta acțiune, reclamanta solicită anularea deciziei Comisiei din 22 mai 2007 de respingere a ofertei prezentate în cadrul procedurii de cerere de oferte „Post-editing services PER 2007” (1) pe motivul lipsei de dovezi privind experiența în domeniu.
   În sprijinul cererii sale de anulare a deciziei contestate, reclamanta susține săvârșirea de către Comisie a unei erori manifeste la examinarea candidaturii sale, întrucât cererea de ofertă viza chiar domeniul său de activitate, ceea ce reclamanta afirmă că a precizat în oferta sa. Ea mai arată că obținuse deja de la Comisie un contract de achiziții publice în domeniu și că prestațiile furnizate cu această ocazie nu au fost puse niciodată sub semnul întrebării.
   În plus, reclamanta susține că decizia atacată este întemeiată pe motive vădit eronate și că această eroare echivalează cu o lipsă de motivare.
   
      (1)  JO 2007/S 21-023949.